Teodor Kubina

**Teodor Filip Kubina** (født 16. april 1880 i Schwientochlowitz i Oberschlesien i kongedømmet Preussen i keiserriket Tyskland; død 13. februar 1951 i Częstochowa i Polen)  var en polsk katolsk prelat, den første biskop av Częstochowa.
## Liv og virke
### Bakgrunn

Teodor Kubina ble født den 16. april 1880 som det åttende barn til gruvearbeideren Maciej Kubina og hans hustru Joanna.

### Prest
Den 27. oktober 1906 ble han ordinert til prest for bispedømmet Breslau av Georg von Kopp.. Han tjenestegjorde som kapellan i Nikolai og Königshütte, begge steden i det store øvreslesiske gruve- og industrområde. Her har han i følge Stanisław Grzybek *«avslørt sin karakter som en nidkjær prest ... og en ekte polakk»*, og som talte for oversettelse av Bibelen til polsk og promoterte polske publikasjoner blant sine sognebarn.

Etter pastoralt arbeid som sogneprest i Kolberg i Vorpommern (fra 1909) ble han utnevnt til kapellan for *St. Georg* i Berlin-Pankow i juli 1913, etter Bernhard Lichtenberg. Med opphøyelsen av dette kapellanatet til et menighet den 1. januar 1914 ble han dens første sogneprest. Før slutten av første verdenskrig ble han utnevnt til sogneprest i Kattowitz. Med etableringen av Katowice bispedømme ble han innlemmet i dets presteskap i 1922.

### Biskop av Częstochowa
Pave Pius XI utnevnte Kubina til den første biskop av Częstochowa den 14. desember 1925. Han ble bispeviet den 2. februar 1926 av erkebiskopen av Kraków, Adam Stefan Sapieha; hans medkonsekrerende var August Hlond, biskop av Katowice, og Augustyn Łosiński, biskop av Kielce. 

I mellomkrigstiden fremmet polske myndigheter hans kandidatur flere ganger til verks som biskop i det egentlige Slesien og som militærbiskop – men dette ble alltid møtt med avslag fra Kubinas side. I 1933 utnevnte kardinal August Hlond biskop Kubina til den polske primas' sosiale råd, og han vat medlem frem til utbruddet av Andre verdenskrig. Innenfor episkopatet var biskopen også medlem av deres sosiale kommisjon (1928-1939) og kommisjonen for Den katolske aksjonens sak (1928-1939).

Under andre verdenskrig bodde biskop Kubina i Częstochowa. Som et resultat av okkupasjonsmyndighetenes forskrifter ble bispedømmet hans delt inn i tre deler. Han var medforfatter av de polske biskopers memorandum, som han – sammen med biskopene Jan Kanty Lorek og Czesław Kaczmarek – presenterte 25. mai 1940 for Hans Frank, generalguvernøren for de tyskokkuperte polske områder. Han samarbeidet med den polske undergrunnsstat.

Siden 1949 var han medlem av «Caritas»-kommisjonen og studiekommisjonen i den polske bispekonferansen. I juli 1946, som svar på Kielce-pogromen, var han en av få kirkeledere som åpent og ubetinget fordømte massakren, noe som ble møtt med misbilligelse av Polens primas, kardinal August Hlond.

Biskop Kubina døde i embetet den 13. februar 1951.

## Posthum hyllest
Biskop Kubina var en samler av sakralkunst. Selv mens han levde så han for seg å stille ut samlingen sin på et museum. Mange av hans samlingers malerier og skulpturer har overlevd den kalde krigen – i 1998 ble Częstochowas erkebispedømmemuseum åpnet til minne om ham *(Muzeum Archidiecezji Częstochowskiej im. Biskupa Teodora Kubiny)*, hvor de bevarte verkene er tilgjengelige for publikum som en del av en permanent utstilling.

En gate ble oppkalt etter ham i hans hjemby Świętochłowice.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Adam Stefan Sapieha (1867-1951) *1911
* Biskop *Teodor Kubina* (1880-1951) *1926

## Litteratur
*
*
## Referanser